turjo4nis/wikipedia-bn-dump-20250701 huggingface dataset:
জ্যোতিষ্ক

মহাশূন্যে অবস্থিত বস্তুসমূহকেই জ্যোতিষ্ক বা Astronomical Bodies বা স্বর্গীয় বস্তু বা Heavenly Bodies বলা হয়ে থাকে। পৃথিবী ছাড়া অন্য সব বস্তুই এর অন্তর্ভুক্ত। অন্যদিকে পৃথিবী সহ মহাবিশ্বের যাবতীয় বস্তুকে খ-বস্তু বা জ্যোতির্বৈজ্ঞানিক বস্তু বা Astronomical Objects বলা হয়।

  
আধুনিক বিজ্ঞান (জ্যোতির্বিজ্ঞান) স্বর্গীয় বস্তুসমূহের বৈশিষ্ট্য ও অস্তিত্ব সম্বন্ধে বিস্তর তথ্য সংগ্রহ করতে সমর্থ হয়েছে। এই বস্তুগুলোর আবিষ্কার প্রতিনিয়তই চলছে এবং ভবিষ্যতেও চলবে। এমনকি অনেক বস্তু রয়েছে যাদের আদৌ কোন অস্তিত্ব নেই বলে পরবর্তীকালে প্রমাণিত হয়েছে। প্রক্রিয়া ভবিষ্যতেও চলতে থাকবে। আর এভাবেই মানুষ তার সমগ্র মহাবিশ্বকে তার বিচরণস্থল হিসেবে প্রতিষ্ঠিত করতে সমর্থ হবে।

জ্যোতিষ্কসমূহের আবিষ্কার

দ্ব্যর্থতা নিরসন 
জ্যোতিষ্কসমূহের ইংরেজি নাম হল: Heavenly bodies বা astronomical bodies বা স্বর্গীয় বস্তু। এই নামটির সাথে মাঝে মাঝেই জ্যোতির্বৈজ্ঞানিক বস্তু (astronomical object) বা খ-বস্তু (celestial object) নামটিকে গুলিয়ে ফেলা হয়। নাম দুটি এক নয়। জ্যোতিষ্ক হল পৃথিবী থেকে পর্যবেক্ষণ করা হয় এমন সকল বস্তু। পৃথিবী ছাড়া অন্য সব বস্তুই এর অন্তর্ভুক্ত হবে। কিন্তু পৃথিবী এর অন্তর্ভুক্ত নয়। কিন্তু জ্যোতির্বৈজ্ঞানিক বস্তুর মধ্যে পৃথিবীসহ সব জ্যোতিষ্কই পড়ে। তাহলে বলা যায়, সব জ্যোতিষ্কই জ্যোতির্বৈজ্ঞানিক বস্তু, কিন্তু সব জ্যোতির্বৈজ্ঞানিক বস্তুই জ্যোতিষ্ক নয়। আসলে প্রাচীনকালের মানুষরা আকাশকেই স্বর্গ মনে করতো, তাই আকাশে দৃশ্যমান সব বস্তুকে স্বর্গীয় বস্তু বলতো। এর মধ্যে পৃথিবী পড়েনা, কিন্তু সব জ্যোতিষ্ক পড়ে।

আরও দেখুন 
 জ্যোতির্বৈজ্ঞানিক বস্তু বা খ-বস্তু

জ্যোতির্বিজ্ঞান
জ্যোতির্বৈজ্ঞানিক বস্তু

জ্যোতির্বিজ্ঞানের আলোচ্য মহাবিশ্বজুড়ে নির্দিষ্ট পথে ঘূর্ণায়মান বা চলমান সব ধরনের বস্তুকে জ্যোতির্বৈজ্ঞানিক বস্তু (Astronomical Objects) বা খ-বস্তু বা নভোবস্তু (Celestial Objects) বলে। পৃথিবীসহ পৃথিবীর বাইরে মহাশূন্যে অবস্থিত সব বস্তুই এর অন্তর্ভুক্ত। খ-বস্তুগুলির সাথে ঘনিষ্ঠ আরেকটি ধারণা হল জ্যোতিষ্ক, তবে দুইটি একই বস্তু নির্দেশ করে না; পৃথিবী ব্যতীত অন্যান্য সব খ-বস্তুকে জ্যোতিষ্ক (Celestial Bodies) বলা হয়।

ছায়াপথ বা তার চেয়ে বড় মাপের জ্যোতির্বৈজ্ঞানিক বস্তু
মহাবিশ্বকে একটি উচ্চ-থেকে-নিম্ন মাপের ক্রমে বিন্যাসযোগ্য কতগুলি উপাদানের একটি সমবায় হিসেবে দেখা যায়। সবচেয়ে বড় মাপনীতে এই সমবায়ের মৌলিক উপাদান হল ছায়াপথ। ছায়াপথগুলিকে দল ও স্তবকে সংগঠিত করা যায়, যেগুলি আবার প্রায়শই কোনও অতিস্তবকের ভেতরে অবস্থান করে। অতিস্তবকগুলি আবার বিশাল বিশাল সব সূত্রের মধ্যে অবস্থিত, যেগুলি মহাবিশ্বের প্রায় ফাঁকা শূন্যস্থানগুলিকে সীমায়িত করেছে এবং সমগ্র পর্যবেক্ষণযোগ্য মহাবিশ্বব্যাপী একটি জালিকা তৈরি করেছে।

ছায়াপথগুলি বিচিত্র রূপের হয়ে থাকে। গঠন ও বিবর্তনের ইতিহাসের উপর ভিত্তি করে এগুলি অনিয়মিত ছায়াপথ, উপবৃত্তাকার ছায়াপথ, চাকতি ছায়াপথ, ইত্যাদি বিভিন্ন আকৃতি ধারণ করতে পারে এবং অন্যান্য ছায়াপথের সাথে আন্তঃক্রিয়ার ফলে ছায়াপথের একীভবন ঘটতে পারে। চাকতি ছায়াপথগুলিকে আবার মসূরাকার ছায়াপথ (দ্বি-উত্তল ছায়াপথ) এবং কুণ্ডলাকার ছায়াপথ এই দুই প্রকারের ছায়াপথে ভাগ করা যায়। কুণ্ডলাকার ছায়াপথগুলির বিশেষ বৈশিষ্ট্য, যেমন কুণ্ডলাকার বাহু এবং আভা থাকতে পারে। বেশিরভাগ ছায়াপথের কেন্দ্রে একটি অত্যুচ্চ ভরবিশিষ্ট কৃষ্ণগহ্বর থাকে, যা একটি সক্রিয় ছায়াপথ কেন্দ্রের জন্ম দিতে পারে। ছায়াপথগুলির পরিসীমায় বামন ছায়াপথ ও বর্তুলাকার স্তবক থাকতে পারে।

একটি ছায়াপথের অভ্যন্তভাগ

অবস্থান অনুসারে শ্রেণিবিন্যাস

জ্যোতির্বৈজ্ঞানিক বস্তুসমূহ

আরও দেখুন 
 জ্যোতিষ্ক

তথ্যসূত্র

জ্যোতির্বৈজ্ঞানিক বস্তু
খাওয়ারেজম

খাওয়ারেজম বা খারেজম () আমু দরিয়া নদীর তীরবর্তী অনেকগুলো রাজ্যের সমন্বয়ে গঠিত একটি প্রাচীন সম্রাজ্য। এটি বর্তমান উজবেকিস্তানের অন্তর্ভুক্ত ছিল। ধারণা করা হয় এটি উস্ট-উর্ট প্লেট থেকে কাস্পিয়ান সাগরের উত্তরাংশের পূর্ব উপকূল পর্যন্ত বিস্তৃত ছিল। এর দক্ষিণে রয়েছে বৃহত্তর খোরাসান, উত্তরে আলান্‌স সাম্রাজ্য এবং উত্তর পূর্বাংশে Transiaxartesia-এর অন্তর্গত হান্‌স। এর রাজধানী ছিল পুরাতন উরগেঞ্চ (পারসী ভাষায়: কুহ্‌না গুরগঞ্জ)। তবে সপ্তদশ শতাব্দী থেকে এর রাজধানী পরিবর্তীতে হয়ে খিভা হয়। এই সময় খোয়ারিজম খানাত অফ খিভা নামে পরিচিত ছিল।

উল্লেখযোগ্য ব্যক্তিত্ব 

নিম্নোক্তরা হয় খাওয়ারেজম থেকে এসেছে, অথবা সেখানে বসবাস করেছে এবং সমাহিত করা হয়েছে:

 আল-বিরুনি, পণ্ডিত এবং বহুবিদ্যাবিশারদ
 Ma'mun II, Khwarezm Shah and founder of an academy
 নাজমুদ্দীন কুবরা, Sufi mystic
 Rashid al-Din Vatvat, panegyrist and epistolographer
 ফখরুদ্দীন আল রাযি, ফার্সি সুন্নি মুসলিম ধর্মতত্ত্ববিদ এবং দার্শনিক
 Ala al-Din Atsiz, Khwarezm Shah
 Ala al-Din Muhammad, Khwarezm Shah
 Jalal ad-Din Menguberdi, Khwarezm Shah
 Abaaq al-Khwarazmi
 মুহাম্মাদ ইবনে মুসা আল-খারেজমি, ফার্সি বহুবিদ্যাবিশারদ (for whom the term algorithm is named)
 Muhammad ibn Ahmad al-Khwarizmi, 10th century encyclopedist who wrote Mafatih al-'Ulum ("Key to the Sciences")
 Zamakhshari, scholar
 Qutb al-zaman Muhammad ibn Abu-Tahir Marvazi, philosopher
 Al-Marwazi, astronomer
 Mahmud Yalavach, ambassador and governor of Mavaraunnahr (1224–1238)
 আবু আল-গাজী বাহাদুর, খান ও ইতিহাসবিদ

আরও দেখুন 
 খোয়ারাজমীয় ভাষা (তুর্কীয়)
 খোয়ারাজম সোভিয়েত সমাজতান্ত্রিক প্রজাতন্ত্র
 খারেজমীয় সম্রাজ্য
 আভার
 কারাকালপাকস্তান

উৎস 

 Yuri Bregel. "The Sarts in the Khanate of Khiva", Journal of Asian History, Vol. 12, 1978, pp. 121–151
 Robin Lane Fox. Alexander the Great, pp. 308ff etc.
 Shir Muhammad Mirab Munis & Muhammad Reza Mirab Agahi. Firdaws al-Iqbal. History of Khorezm (Leiden: Brill) 1999, trans & ed. Yuri Bregel

বহিঃসংযোগ 
 Jona Lendering, Chorasmia, খোয়ারিজমিয়ার প্রাচীন ইতিহাস সম্বন্ধে 
 E. Nerazik, on Central Asia in the Early Middle Ages
 ÊRÂN-WÊZ (Iran-Vich): The Middle Persian designation of the territory of the Aryans

মধ্য এশিয়া
তুর্কিস্তান
তুরান
পারস্য
উজবেকিস্তান
এশিয়ার প্রাক্তন দেশ
বিভাজিত অঞ্চল
মধ্য এশিয়ার প্রাক্তন রাষ্ট্র
ইরানের ঐতিহাসিক অঞ্চল
ইরানের সাম্রাজ্য ও রাজ্য
ঐতিহাসিক অঞ্চল
আরাল সাগর
আমু দরিয়া

আমু দরিয়া, (আমুদরিয়া ( - আমুদরিয়ো;  - Âmudaryâ; , ঐতিহাসিকভাবে এর ল্যাটিন নাম অক্সাস বা গ্রীক Ὦξος দ্বারা পরিচিত) মধ্য এশিয়ার দীর্ঘতম নদী। ভাখশ ও পঞ্জ নদীর সম্মিলিত স্রোতধারায় তাজিকিস্তান ও আফগানিস্তানের সীমান্তে তিগোভায়া বালাকা প্রাকৃতিক রিজার্ভে এটি উৎপত্তি লাভ করে উত্তর-পশ্চিম দিকে প্রবাহিত হয়ে আরল সাগরের দক্ষিণদিকে পতিত হয়। প্রাচীনকালে নদীটিকে বৃহত্তর ইরান ও তুয়ারান সীমানা বলে পরিগণিত করা  হতো।  বিভিন্ন সংস্কৃত পাণ্ডুলিপি ও গ্রন্থে এই নদীকে বক্ষু নদী নামে অভিহিত করা হয়েছে।

তথ্যসূত্র 

আফগানিস্তানের নদী
তাজিকিস্তানের নদী
তুর্কমেনিস্তানের নদী
উজবেকিস্তানের নদী
এশিয়ার আন্তর্জাতিক নদী
আন্তঃসীমান্ত নদী
সিংহ রাশির তারার তালিকা

এখানে সিংহ রাশির গুরুত্বপূর্ণ তারাসমূহের তালিকা সন্নিবেশিত আছে। তারাগুলোর উজ্জ্বলতার অধঃক্রমানুসারে সাজানো হয়েছে।

আরও দেখুন 
 মণ্ডল অনুসারে তারাসমূহের তালিকা

তথ্যসূত্র 

 
 
 

সিংহ রাশি
তারাসমূহের তালিকা
অশ্বিনী

ভারতীয় জ্যোতির্বিজ্ঞান অনুসারে ২৮ নক্ষত্রের প্রথমটি যুগ্নতারা , যাদেরকে সৈন্ধান্তিকরা শুধু অশ্বিদ্বয় বা অশ্বিনী নামে চিহ্নিত করলেও , প্রাচীন ঋগ্বেদের ঋষিগণ যাদেরকে 'নাসত্য' ও 'দস্র' এবং 'অশ্বিদ্বয়' বা 'অশ্বিন' উভয় নামেই ডাকতেন । আধুনিক জ্যোতির্বিজ্ঞান অনুসারে এই নক্ষত্রের যোগতারা শরাতন (বীটা অ্যারিয়েটিস) এবং অন্য তারা মেসার্থিম (গামা অ্যারিয়েটিস)।

বাঙলা বর্ষপঞ্জিকায় 
অশ্বিনী নক্ষত্রের নামানুসারে বাংলা ১২ মাসের ৬ষ্ঠ মাস আশ্বিন নাম হয়েছে।

ঋগ্বেদীয় ঋষিদের অশ্বিনী-চিন্তা 
বিশ্বামিত্রপুত্র মধুচ্ছন্দা অশ্বিদ্বয়ের পরিচিতি দিয়েছেন এভাবে : ' হে অশ্বিদ্বয় ! তোমরা সর্বরোগহর , যা সত্য নয় এমন ভাষণরহিত তাই নাসত্য , দর্শনীয় স্রকতুল্য তাই দস্র । তোমরা রুদ্রবর্তনী (অর্থাৎ পরস্পরকে রুদ্রবেগে আবর্তনকারী '।  । কণ্বপুত্র মেধ্যাতিথির অশ্বিনী-আবাহন : ' অন্ধকারকে উদ্ভাসিত ক'রে যে দেবদ্বয়ের দিব্যলোকস্পর্শী রথ সুন্দরভাবে চলেছে সে অশ্বিনদের আমরা আবাহন করছি ' ।  । অঙ্গিরাপুত্র হিরণ্যস্তুপএর ভাবনা : ' আকাশ জুড়ে এ তেত্রিশ দেবতার সাথে নাসত্যদ্বয় আসে , মধুপায়ী (এ) অশ্বিনদের সহাবস্হানে আয়ুর অস্ত পর্যন্ত নিরপরাধ ক্ষতমুক্ত প্রতিষেধকশক্তিযুক্ত দ্বেষহীন হবো ' ।

পুরাণগাঁথায় 
ঘোটকীরূপ ধারিণী সূর্যের পত্নী। এর আরেক নাম সংজ্ঞা। সূর্যের প্রচণ্ড উত্তাপ সহ্য করতে না পেরে নিজের শরীর থেকে নিজরূপ ‘ছায়া’ নাম্নী এক নারীকে বের করে তাকে প্রতিনিধিরূপে রেখে সংজ্ঞা পিত্রালয়ে পলায়ন করেন। তার পিতা বিশ্বকর্মা মেয়ের এহেন আচরণে অত্যন্ত ক্ষুদ্ধ হন। পতিসেবা ত্যাগ করে অতি অন্যায় করেছে, সেজন্যে তার মুখ দেখবেন না বলে হুমকি দেন। সংজ্ঞা অভিমান করেন। পিতার বসতবাটি ত্যাগ করে উত্তর কুরুবর্ষে যান ও ঘোটকীর রূপ ধারণ করে ভ্রমণ করতে থাকেন। এদিকে সূর্য যোগবলে সকল কথা জানতে পারেন। তখন তিনিও অশ্বের রূপ ধারণ করে ঐ স্থানে আসেন। সেখানে কিছুদিন অশ্বিনীর সাথে থাকায় তার গর্ভে সূর্যের ঔরসে অশ্বরূপী যমজ দুই পুত্রসন্তান জন্মে। এই দুই পুত্র অশ্বিনীকুমার নামে পরিচিত হন। তারা চিকিৎসাবিদ্যায় সুপণ্ডিত হয়ে স্বর্গে চিকিৎসা করায় “স্বর্গবৈদ্য” উপাধি পান। তারা মাদ্রীসুত নকুল ও সহদেবের জনক।

আরও দেখুন 
 নক্ষত্র (চন্দ্রনিবাস)
 নক্ষত্র (তারামন্ডল)

তথ্যসূত্র 

নক্ষত্র
বেয়ার সূচক

অনেকগুলোর উজ্জ্বল তারার নামকরণ করা হয়েছে একটি বিশেষ পদ্ধতিতে, এই নামগুলোকেই বেয়ার সূচক বলা হয়। নামকরণের এই পদ্ধতিটি বিজ্ঞানী ইয়োহান বেয়ার ১৬০৩ সালে প্রকাশিত তার ইউরানোমেট্রিয়া নামক পুস্তকে উল্লেখ করেছিলেন। এই নিয়ম অনুসারে প্রতিটি তারার নামের দুটি অংশ থাকে। প্রথমে থাকে একটি গ্রিক অক্ষর এবং পরে তারাটি যে তারামণ্ডলে অবস্থিত তার জেনিটিভ নাম থাকে। গ্রিক অক্ষরটি মণ্ডলে তারার উজ্জ্বলতা এবং ক্রম দ্বারা নির্ধারিত হয়। এখানে একটি ছকে কিছু তারার বেয়ার সূচক এবং সাথে মূল নাম উল্লেখিত হল।

আরও দেখুন 
 :Category:বেয়ার বস্তু
 ফ্ল্যামস্টিড সূচক
 তারামণ্ডসমূহের তালিকা
 তারা তালিকা
 তারার সূচক
 বিষম তারার সূচক

নক্ষত্র তালিকা
বেয়ার বস্তু
ফ্ল্যামস্টিড সূচক

ফ্ল্যামস্টিড সূচক তারার নামকরণের জন্য প্রণীত একটি বিশেষ পদ্ধতি। এটি অনেকটা বেয়ার সূচকের মত। তবে বেয়ারের সাথে এর পার্থক্য হচ্ছে বেয়ার সূচকে গ্রিক অক্ষর ব্যবহার করা হয়; কিন্তু এক্ষেত্রে গ্রিক অক্ষরের পরিবর্তে সাধারণ ইংরেজি সংখ্যা ব্যবহার করা হয়। প্রতিটি তারার নামের দুটি অংশ থাকে: প্রথম অংশে থাকে একটি সংখ্যা এবং দ্বিতীয় অংশে তারাটি যে মণ্ডলে অবস্থিত তার জেনিটিভ নাম থাকে। যেমন: 47 Tucanae।

আরও দেখুন 
 বেয়ার সূচক
 তারামণ্ডল

নক্ষত্র তালিকা
হেনরি ড্র্যাপার তালিকা

হেনরি ড্র্যাপার তালিকা একটি জ্যোতির্বৈজ্ঞানিক তালিকা যাতে উত্তর গোলার্ধ থেকে দৃশ্যমান সবচেয়ে উজ্জ্বল ২২৫,০০০ টি তারার পরিমাপগত এবং বর্ণালীগত বৈশিষ্ট্যসমূহ লিপিবদ্ধ আছে। ১৯১৮ এবং ১৯২৪ সালের মধ্যে তালিকাটি প্রথম প্রকাশিত হয়। তালিকাটি সংকলন করেন এনি জাম্প ক্যানন এবং হার্ভার্ড কলেজ মানমন্দিরে কর্মরত তার সহকর্মীরা। এই দলের উপদেষ্টা ছিলেন এডওয়ার্ড পিকারিং। তালিকাটির নাম বিজ্ঞানী হেনরি ড্র্যাপারের নামানুসারে রাখা হয়। কারণ ড্র্যাপারের বিধবা স্ত্রী এই তালিকা প্রণয়নের জন্য আর্থিক সাহায্য প্রদান করেছিলেন।

তথ্যসূত্র 

নক্ষত্র তালিকা
১৯১০-এর দশকের বই
১৯২০-এর দশকের বই
হিপ্পারকোস তালিকা

হিপ্পারকোস তালিকা এবং টাইকো তালিকা ইউরোপিয়ান স্পেস এজেন্সি বা এসা প্রণীত একেবারে প্রাথমিক তারা তালিকাগুলোর মধ্যে অন্যতম। ১৯৮৯ সালের নভেম্বর মাস থেকে ১৯৯৩ সালের মার্চ মাস পর্যন্ত এসা প্রেরিত হিপ্পারকোস নামক কৃত্রিম উপগ্রহ মহাবিশ্বের বিভিন্ন স্থানে সফল প্রদক্ষিণ করে। এই উপগ্রহ থেকে প্রচুর তথ্য উপাত্ত সংগ্রহ করা হয়। এ থেকেই উদ্ভূত হয় এই তালিকাটি। এই তালিকায় জ্যোতির্মিতির প্রতি মিলিআরসেক মাত্রাবিশিষ্ট প্রায় ১১৮,০০০ তারার তথ্য সন্নিবিষ্ট আছে। এছাড়া টাইকো তালিকায় তারার সংখ্যা ১,০৫০,০০০ টি।

নক্ষত্র তালিকা
জ্যোতির্মিতি

জ্যোতির্মিতি হল জ্যোতির্বিদ্যার একটি শাখা যাতে তারা এবং অন্যান্য মহাকাশীয় বস্তুর অবস্থান এবং গতিবিধির সুনির্দিষ্ট পরিমাপ জড়িত। এটি সৌরজগতের গতিবিদ্যা এবং ভৌত উৎপত্তি এবং আমাদের ছায়াপথ প্রদান করে।

ইতিহাস

আরও দেখুন 

 জ্যোতির্মিতীয় দ্বিমিক
 এফিমেরিস
 হিপ্পারকোস স্পেস অ্যাস্ট্রোমেট্রি মিশন (এসা -- ১৯৮৯ - ৯৩)
 গোলকীয় জ্যোতির্বিজ্ঞান

জ্যোতির্মিতি
জ্যোতির্বিজ্ঞানের উপশাখা
পরিমাপ
ময়নামতি ওয়ার সিমেট্রি

ময়নামতি ওয়ার সিমেট্রি বাংলাদেশের কুমিল্লা জেলায় অবস্থিত একটি কমনওয়েলথ যুদ্ধ সমাধিস্থল। ১৯৪১-১৯৪৫ সালে বার্মায় সংঘটিত যুদ্ধে যে ৪৫০০০ কমনওয়েলথ সৈনিক নিহত হন, তাদের স্মৃতি রক্ষার্থে মিয়ানমার (তৎকালীন বার্মা), আসাম, এবং বাংলাদেশে ৯টি রণ সমাধিক্ষেত্র তৈরি করা হয়েছে। বাংলাদেশে দুটি কমনওয়েলথ রণ সমাধিক্ষেত্র আছে, যার অপরটি চট্টগ্রামে অবস্থিত, চট্টগ্রাম ওয়ার সিমেট্রি। প্রতিবছর প্রচুর দর্শনার্থী যুদ্ধে নিহত সৈন্যদের প্রতি সম্মান জানাতে এসকল রণ সমাধিক্ষেত্রে আসেন।

বিবরণ 
ময়নামতি রণ সমাধিক্ষেত্র মূলত দ্বিতীয় বিশ্বযুদ্ধে (১৯৩৯-১৯৪৫) নিহত ভারতীয় (তৎকালীন) ও ব্রিটিশ সৈন্যদের কবরস্থান। এটি ১৯৪৩-১৯৪৪ সালে তৈরি হয়েছে। কুমিল্লা শহর থেকে প্রায় ৭ কিলোমিটার দূরে কুমিল্লা সেনানিবাসের খুব কাছেই এই যুদ্ধ সমাধির অবস্থান। এই সমাধিক্ষেত্রটি কমনওয়েলথ ওয়ার গ্রেভস কমিশন কর্তৃক প্রতিষ্ঠিত হয়েছিল ও তারাই এই সমাধিক্ষেত্র পরিচালনা করেন। প্রতি বছর নভেম্বর মাসে সকল ধর্মের ধর্মগুরুদের সমন্বয়ে এখানে একটি বার্ষিক প্রার্থণাসভা অনুষ্ঠিত হয়।

ময়নামতি তখনকার সময়ে একটি ক্ষুদ্র গ্রাম হলেও তৎকালীন সেনাবাহিনীর একটি বড় ঘাঁটিতে পরিণত হয়। এখানে স্থাপিত হয় বড় একটি হাসপাতাল। এছাড়া কুমিল্লা ছিল যুদ্ধ-সরঞ্জাম সরবরাহের ক্ষেত্র, বিমান ঘাঁটি, আর ১৯৪৪ সালে ইম্ফলে স্থানান্তরিত হবার আগে চতুর্দশ সেনাবাহিনীর সদরদপ্তর। এই সমাধিক্ষেত্রের ৭৩৬টি কবর আছে। এর মধ্যে অধিকাংশ হলেন সেসময়কার হাসপাতালের মৃত সৈনিকরা। তাছাড়াও যুদ্ধের পর বিভিন্ন স্থান থেকে কিছু লাশ স্থানান্তর করেও এখানে সমাহিত করা হয়। বাহিনী অনুযায়ী এখানে এর মধ্যে রয়েছেন ৩জন নাবিক, ৫৬৭জন সৈনিক এবং ১৬৬জন বৈমানিক। সর্বমোট ৭২৩ জন নিহতের পরিচয় জানা সম্ভব হয়েছিল।

যুদ্ধে নিহত ব্যক্তিগণ যেসকল দেশের বাহিনীতে কর্মরত ছিলেন, সেগুলো হলো:

সমাধিক্ষেত্রটির প্রবেশমুখে একটি তোরণ ঘর, যার ভিতরের দেয়ালে এই সমাধিক্ষেত্রে ইতিহাস ও বিবরণ ইংরেজি ও বাংলায় লিপিবদ্ধ করে একখানা দেয়াল ফলক লাগানো রয়েছে। ভিতরে সরাসরি সামনে প্রশস্থ পথ, যার দুপাশে সারি সারি কবর ফলক। সৈন্যদের ধর্ম অনুযায়ী তাদের কবর ফলকে নাম, মৃত্যু তারিখ, পদবির পাশাপাশি ধর্মীয় প্রতীক লক্ষ করা যায়- খ্রিস্টানদের কবর ফলকে ক্রুশ, মুসলমানদের কবর ফলকে আরবি লেখা (যেমন: হুয়াল গাফুর) উল্লেখযোগ্য। প্রশস্থ পথ ধরে সোজা সম্মুখে রয়েছে সিঁড়ি দেয়া বেদি, তার উপরে শোভা পাচ্ছে খ্রিস্টধর্মীয় পবিত্র প্রতীক ক্রুশ। বেদির দুপাশে রয়েছে আরো দুটি তোরণ ঘর। এসকল তোরণ ঘর দিয়ে সমাধিক্ষেত্রের পিছন দিকের অংশে যাওয়া যায়। সেখানেও রয়েছে আরো বহু কবর ফলক। প্রতি দুটি কবর ফলকের মাঝখানে একটি করে ফুলগাছ শোভা পাচ্ছে। এছাড়া পুরো সমাধিক্ষেত্রেই রয়েছে প্রচুর গাছ। সমাধিক্ষেত্রের সম্মুখ অংশের প্রশস্ত পথের পাশেই ব্যতিক্রমী একটি কবর রয়েছে, যেখানে একসাথে ২৩টি কবর ফলক দিয়ে একটা স্থানকে ঘিরে রাখা হয়েছে। এই স্থানটি ছিল মূলত ২৩ জন বিমানসৈনিকের একটি গণকবর, যেখানে লেখা রয়েছে:

টীকা

তথ্যসূত্র

বহিঃসংযোগ 

 কমনওয়েলথ গ্রেভস কমিশনের ওয়েবসাইটে ময়নামতি রণ সমাধিক্ষেত্র সম্পর্কিত বিবরণ

দ্বিতীয় বিশ্বযুদ্ধ
বাংলাদেশে কমনওয়েলথ ওয়ার গ্রেভস কমিশন কবরস্থান
কুমিল্লা জেলার দর্শনীয় স্থান
কুমিল্লার ইতিহাস
২০শ শতাব্দীতে বাংলাদেশে প্রতিষ্ঠিত
ইনটিগ্রেটেড ডেভলপমেন্ট ইনভাইরনমেন্ট

ইনটিগ্রেটেড ডেভলপমেন্ট ইনভাইরনমেন্ট (সংক্ষেপে, আইডিই) বা সমন্বিত উন্নয়ন পরিকল্পনা এক ধরনের এপ্লিকেশন সফটওয়্যার যা কম্পিউটার প্রোগ্রামারদের সফটওয়্যার তৈরিতে সহায়তা প্রদান করে।

আইডিই সাধারণত একটি র্সোস কোড এডিটর, একটি কম্পাইলার অথবা একটি ইর্ন্টারপ্রেটার এবং একটি ডিবাগারের সমন্ময়ে গঠিত হয়। কখনো কখনো জুড়ে দেয়া হয় ভারশন কনট্রল সিস্টেম ও গ্রাফিকাল ইউজার ইন্টারফেস বা গুই সমৃদ্ধ টুল।
অনেক আধুনিক আইডিই-তে অবজেক্ট ওরিয়েন্টড সফটওয়্যার তৈরির জন্য থাকে ক্লাস ব্রাউজার, অবজেক্ট ইন্সপেক্টর এবং ক্লাস হায়্যারআর্কি ডায়াগ্রাম।

যদিও আইডিই একটি নির্দিষ্ট প্রোগ্রামিং লাঙ্গুয়েজে কোড করাকে সহায়তা করার জন্য তৈরি হয়, আধুনিক আইডিই গুলোতে একই সাথে বিভিন্ন প্রোগ্রামিং লাঙ্গুয়েজ কোড করা যায়। যেমন ভিজুয়্যাল বেসিক আইডিই শুধুমাএ ভিজুয়্যাল বেসিক প্রোগ্রামিং লাঙ্গুয়েজের কোডিং করাকে সহয়তা করে। অন্য দিকে মাইক্রোসফট ভিজুয়াল স্টুডিও, ইক্লিপস আইডিই, কমোডো আইডিই, নেট বিন্স আইডিই, বোরল্যান্ড ডেভেল্পার স্টুডিও মত আইডিই গুলো একই সাথে বিভিন্ন প্রোগ্রামিং লাঙ্গুয়েজে কোড করা যায়।

 

সফটওয়্যার প্রকৌশল
উল্‌ম

উল্‌ম () জার্মানির দক্ষিণাংশে অবস্থিত একটি ছোট শহর। এটি বাডেন-ভুর্টেমবের্গ অঙ্গরাজ্যের দানিউব নদীর তীড়ে অবস্থিত। শহরটির জনসংখ্যা ২০০৬ সালের জরিপ অনুসারে প্রায় ১২০,০০০। ৮৫০ সালে প্রতিষ্ঠিত এউ শহর সমৃদ্ধ ইতিহাস ও ঐতিহ্যের অধিকারী। বিভিন্ন ধরনের শিল্প প্রতিষ্ঠানের কারণে উলম বর্তমানে বাডেন-ভাটেমবার্ক প্রদেশের অর্থনৈতিক কেন্দ্র। বিখ্যাত উলম বিশ্ববিদ্যালয় এই শহরে অবস্থিত। এছাড়াও এখানে রয়েছে একটি সুবিশাল প্রযুক্তি কেন্দ্র বা সায়েন্স পার্ক যেখানে অনেকগুলো আন্তর্জাতিক প্রতিষ্ঠান তাদের গবেষণাকর্ম চালিয়ে থাকে।সর্বোচ্চ লম্বা চার্চ এবং বিখ্যাত তাত্ত্বিক পদার্থবিজ্ঞনী আলবার্ট আইনস্টাইনের জন্মস্থান হিসেবে আন্তর্জাতিকভাবে উলম পরিচিত।

তথ্যসূত্র

বহিঃসংযোগ 

 দাপ্তরিক ওয়েবসাইট
 উলম বিশ্ববিদ্যালয়ের দাপ্তরিক ওয়েবসাইট

জার্মানির শহর
১৮০৩-এ বিলুপ্ত
ঐতিহাসিক ইহুদি সম্প্রদায়
মোহাম্মদ আলী বগুড়া

সৈয়দ মোহাম্মদ আলী বগুড়া (১৯০৯ - ১৯৬৩) একজন বাঙালি রাজনীতিবিদ। তাঁর পুরো নাম সৈয়দ মোহাম্মদ আলী চৌধুরী হলেও প্রথমে উল্লেখিত নামেই তিনি সুপরিচিত। তিনি পাকিস্তানের প্রধানমন্ত্রী হিসাবে ১৯৫৩ থেকে ১৯৫৫ পর্যন্ত দায়িত্ব পালন করেন। 

সৈয়দ মোহাম্মদ আলীর জন্মস্থান বগুড়া। তার পরিবার বাংলার ধনবাড়ির নবাব পরিবারের সাথে সম্পর্কযুক্ত ছিল। তিনি কলকাতা বিশ্ববিদ্যালয়ে লেখাপড়া করেন এবং লেখাপড়া শেষ করে রাজনীতিতে যোগ দেন। ১৯৩৭ তে তিনি সংসদ সদস্য নির্বাচিত হন। তিনি খাজা নাজিমুদ্দিন-এর মন্ত্রী সভায় স্বাস্থ্য মন্ত্রী ছিলেন।

প্রধানমন্ত্রী হিসেবে 
১৯৫৩ সালে পাকিস্তানের গভর্নর জেনারেল গোলাম মোহাম্মদ তাকে প্রধানমন্ত্রীর পদ গ্রহণের আমন্ত্রণ জানান। প্রধানমন্ত্রী হবার ঠিক আগে তিনি মার্কিন যুক্তরাষ্ট্রে পাকিস্তানের রাষ্ট্রদূত ছিলেন। ক্ষমতা গ্রহণের পর পাকিস্তানের সেনাবাহিনী প্রধান কে প্রতিরক্ষা মন্ত্রীর দায়িত্ব গ্রহণের আমন্ত্রণ জানিয়ে আলোড়ন তৈরি করেন। প্রধানমন্ত্রী হবার পর তিনি সংবিধান প্রণয়ন কে সবচেয়ে গুরুত্বপূর্ণ কাজ হিসেবে চিহ্নিত করেন এবং ছয় মাসের মধ্যে সংবিধান প্রণয়ন সংক্রান্ত একটি সূত্র আইনসভায় পেশ করেন। তার এই সুত্রটি পাকিস্তানের ইতিহাসে "বগুড়া ফর্মুলা" নামে পরিচিত। অক্টোবার ৭, ১৯৫৩ সালে টি আইনসভায় পেশ করা হয়। তের দিন ধরে উপর আলোচনা চলে। নভেম্বার ১৪ , ১৯৫৩ সালে সংবিধানের খসড়া তৈরির ব্যাপারে একটি কমিটি গঠিত হয়। খসড়া চূড়ান্ত করার পূর্বেই গুলাম মুহাম্মদ আইনসভা ভেঙ্গে দেন। যদিও এসময় মোহাম্মদ আলি বগুড়া প্রধানমন্ত্রী হিসেবে নতুন আরেকটি মন্ত্রিসভা নিয়ে দায়িত্ব পালন করে যান। ১৯৫৪ সালের ২৬ অক্টোবর তিনি আবার প্রধানমন্ত্রী হিসেবে শপথ নেন। তার এই নতুন সরকার নতুন নির্বাচনের প্রতিশ্রুতি দেয়। ভগ্নস্বাস্থ্যের কারণে ১৯৫৫ সালের আগস্ট মাসে গোলাম মোহাম্মদ পদত্যাগ করেন। সৈয়দ ইস্কান্দার মীর্জা নতুন গভর্নর জেনারেল হন। পরবর্তীতে ১৯৫৫ সালের আগস্ট ৮ তারিখে পাকিস্তানের গভর্নর জেনারেল ইস্কান্দার মির্জা সৈয়দ মোহাম্মদ আলি বগুড়াকে পদত্যাগে বাধ্য করেন।

১৯৬২ সালে তিনি আবার পররাষ্ট্র মন্ত্রী হন। ১৯৬৩ সালে সৈয়দ মোহাম্মদ আলী বগুড়া মৃত্যুবরণ করেন। তাকে বাংলাদেশের (তৎকালীন পূর্বপাকিস্তান) এর বগুড়া জেলায় কবর দেওয়া হয়।

সাফল্য 
সৈয়দ মোহাম্মদ আলী বগুড়া পাকিস্তানের প্রধানমন্ত্রী হিসেবে কাশ্মীর ইস্যুতে গুরুত্বপূর্ণ ভূমিকা পালন করেন। তিনি নেহরুকে কাশ্মীর সমস্যার সমাধানের মাধ্যমে দুই দেশের বৈরী সম্পর্ক দূরীকরণের আহ্বান জানান।

তথ্যসূত্র

বহিঃসংযোগ 

 

পাকিস্তানের প্রধানমন্ত্রী
১৯০৯-এ জন্ম
১৯৬৩-এ মৃত্যু
বাঙালি মুসলিম
বরিশালের ব্যক্তি
বগুড়া জেলার ব্যক্তি
কলকাতা বিশ্ববিদ্যালয়ের প্রাক্তন শিক্ষার্থী
বাংলার খেতাবি নবাব
পূর্ব পাকিস্তানের ব্যক্তি
পাকিস্তান মুসলিম লীগের রাজনীতিবিদ
বাঙালি বংশোদ্ভূত পাকিস্তানি ব্যক্তি
পাকিস্তান ক্রিকেট বোর্ডের প্রেসিডেন্ট ও চেয়ারম্যান
২০শ শতাব্দীর বাঙালি
আরব বংশোদ্ভূত বাংলাদেশী ব্যক্তি
বঙ্গীয় আইনসভার সদস্য ১৯৪৬-১৯৪৭
বঙ্গীয় আইনসভার সদস্য ১৯৩৭-১৯৪৫
পূর্ববঙ্গ আইনসভার সদস্য ১৯৪৭-১৯৫৪
পাকিস্তানের পররাষ্ট্রমন্ত্রী
মিয়ানমারে পাকিস্তানের রাষ্ট্রদূত
বগুড়া পরিবার
সিম্প্‌ল অবজেক্ট এক্সেস প্রোটোকল

সিম্পল অবজেক্ট এক্সেস প্রটোকল বা এসওএপি হল একটি প্রটোকল যা দ্বারা কম্পিউটার নেটওয়ার্কে এক্সটেনসিভ মার্কআপ ল্যাংগুয়েজ বা এক্সএমএল নির্ভর তথ্য আদান প্রদান করা যায়। সাধারণত এই তথ্য আদান প্রদান করার জন্য হাইপারটেক্সট ট্রান্সফার প্রটোকল বা এইচটিটিপি ব্যবহার করা হয়। এসওএপি ওয়েব সার্ভিস স্ট্যাকের ভিত্তি স্তর তৈরি করে। এটি একটি মৌলিক মেসেজিং ফ্রেমওয়ার্ক প্রদান করে, যার উপর অন্যান্য এবসট্রাক্ট লেয়ার বা স্তর গড়ে উঠে। এই প্রটোকল জুন ২৪, ২০০৩ ওয়ার্ল্ড ওয়াইড ওয়েব কনসোর্টিয়ামের গ্রহণযোগ্যতা পায়।

উদাহরণ (encapsulated in HTTP) 

এটিএন্ডটি-র স্টক মূল্য অনুরোধ করে একটি বার্তার উদাহরণ (stock ticker symbol "T").

POST /InStock HTTP/1.1
Host: www.example.org
Content-Type: application/soap+xml; charset=utf-8
Content-Length: 299
SOAPAction: "http://www.w3.org/2003/05/soap-envelope"

<?xml version="1.0"?>
<soap:Envelope xmlns:soap="http://www.w3.org/2003/05/soap-envelope" xmlns:m="http://www.example.org">
  <soap:Header>
  </soap:Header>
  <soap:Body>
    <m:GetStockPrice>
      <m:StockName>T</m:StockName>
    </m:GetStockPrice>
  </soap:Body>
</soap:Envelope>

ইন্টারনেট
১৯৯৮-এ কম্পিউটার সম্পর্কিত প্রবর্তন
অ্যাপ্লিকেশন লেয়ার প্রোটোকল
বিশ্বজনীন ব্যাকরণ

বিশ্বজনীন ব্যাকরণ হল ভাষাবিজ্ঞানের একটি তত্ত্ব যা অনুসারে সব ভাষার মানুষই ভাষা বিষয়ক কিছু সার্বজনীন ধারণা নিয়ে জন্মগ্রহণ করে। এদের সমষ্টিগত নামকে বিশ্বজনীন ব্যাকরণ হিসেবে উপস্থাপন করেন মার্কিন ভাষাবিজ্ঞানী নোম চম্‌স্কি।

ইতিহাস
বিশ্বজনীন ব্যাকরণের ধারণা পাওয়া যায় রজার বেকনের আনুমানিক ১২৪৫ সালের ওভারভিউ অফ গ্রামার ও আনুমানিক ১২৬৮ সালের গ্রিক গ্রামার থেকে। তিনি উল্লেখ করেন সকল ভাষাতেই একটি সাধারণ ব্যাকরণ রয়েছে, যদিও এতে অনেক পরিবর্তন দেখা যায়; এবং ১৩শ শতাব্দীতে যারা বেকনকে অনুসরণ করতেন তারা স্বীকার করেন সকল ব্যাকরণেই বিশ্বজনীন রীতি বিদ্যমান। 
বিশ্বজনীন ব্যাকরণ বা ভাষার এই ধারণা দর্শনতাত্ত্বিক ভাষার ১৭শ শতাব্দীর কার্যক্রমের প্রধান উপাদান ছিল। দর্শনতাত্ত্বিক ভাষার কার্যক্রম থেকে পৃথক ১৮শ শতাব্দীর একটি বিশ্বজনীন ব্যাকরণবিদদের স্কটিশ শাখা ছিল, যেখানে জেমস বিটি, হিউ ব্লেয়ার, জেমস বার্নেট, জেমস হ্যারিস ও অ্যাডাম স্মিথরা যুক্ত ছিলেন। এনসাইক্লোপিডিয়া ব্রিটানিকা (১৭৭১) এর প্রথম সংস্করণে ব্যাকরণ বিষয়ক নিবন্ধে "অফ ইউনিভার্সাল গ্রামার" শিরোনামে একটি বড় অধ্যায় ছিল।

১৯৫০-১৯৭০ এর দশকে আধুনিক ভাষাবিজ্ঞান এ নোম চম্‌স্কি ও মন্টাগুয়ের তত্ত্ব দিয়ে এই ধারণা প্রসার লাভ করে ও প্রভাব বিস্তার করে।

আরও দেখুন
 সঞ্জননী ব্যাকরণ
 ভাষার উৎস
 মাতৃভাষা

তথ্যসূত্র

ভাষাবিজ্ঞান
ভাষার দর্শন
অসম্পূর্ণ
সংজ্ঞানাত্মক বিজ্ঞান
ভাষা অর্জন
লিনাস পাউলিং

লিনাস কার্ল পাউলিং ( জন্ম-ফেব্রুয়ারি ২৮, ১৯০১- মৃত্যু-আগস্ট ১৯, ১৯৯৪) একজন বিশ্ববিখ্যাত রসায়নবিদ। তিনিই ১৯৫৪ এ রসায়ন এবং ১৯৬৩ সালে শান্তিতে দুইবার নোবেল পুরস্কার লাভ করেন।

জন্ম 
লিনাস কার্ল পাউলিং মার্কিন যুক্তরাষ্ট্রের অরেগনের পোর্টল্যান্ডে জন্মগ্রহণ করেন। তার পিতা হারম্যান হেনরি উইলিয়াম পাউলিং ছিলেন অরেগনের একজন জার্মান বংশভূত ফার্মাসিস্ট এবং মা লুসি ইসাবেল ডার্লিং অরেগন জন্মগ্রহণকারি ও ইংরেজ-স্কটিশ বংশভূত।

শিক্ষা 

কনডন ও পোর্টল্যান্ডের স্কুলে প্রাথমিক ও মাধ্যমিক শিক্ষা শেষে ১৯১৭ সালে পাউলিং ওরেগন স্টেট কলেজে যোগ দেন। সেখান থেকে ১৯২২ সালে রসায়নিক প্রকৌশলে বি.এস.সি. ডিগ্রি লাভ করেন। ১৯১৯-১৯২০ সালের দিকে তিনি স্টেট কলেজে পরিমানগত বিশ্লেষণের (Quantitative Analysis) পূর্ণকালীন শিক্ষক হিসেবে কর্মরত ছিলেন। এরপর তিনি ক্যালিফোর্নিয়া ইনস্টিটিউট অফ টেকনোলজিতে ফেলো হিসেবে যোগ দেন। সেখানে তিনি অধ্যাপক আর. জি. ডিকিনসন ও রিচার্ড সি. টোলম্যানের তত্ত্বাবধায়নে কাজ করেন। ১৯২৫ সালে তিনি পিএইচডি সম্পন্ন করেন। তার মাইনর বিষয় ছিল পদার্থবিদ্যা ও গণিত।

আবিষ্কার 
পরমাণুতে বিভিন্ন শক্তিস্তরে সর্বাধিক সংখ্যাক ইলেকট্রনের বিন্যাস সম্পর্কে ১৯২৫ সালে পাউলিং একটি নীতি উপস্থাপন করেন। এটি তার বর্জন নীতি 
হিসেবে পরিচিত। নীতিটি হল,-" একই পরমাণুতে যে কোন দুটি ইলেকট্রনের চারটি কোয়ান্টাম সংখ্যার মান কখনো এক হতে পারে না।" এই বর্জন নীতির মূল কথা হল, একটি পারমাণবিক অর্বিটালে সর্বাধিক দুইটি ইলেকট্রন থাকতে পারে যদি তাদের ঘূর্ণন (Spin) বিপরীতমুকী হয়।

নোবেল পুরস্কার 
১৯৫৪ সালে পাউলিং অরবিটাল সংকরণ তত্ত্বের জন্য তিনি রসায়নে নোবেল পুরস্কার লাভ করেন। নিউক্লিয় শক্তির পরীক্ষা নিষিদ্ধকরণ আইন বাস্তবায়নের প্রচেষ্টার জন্য শান্তিতে ১৯৬২ সালে নোবেল পুরস্কার লাভ করেন।

মৃত্যু 
বিজ্ঞানী পাউলিং ১৯ আগস্ট, ১৯৯৪ সালে মৃত্যুবরণ করেন।

তথ্যসূত্র 

নোবেল বিজয়ী রসায়নবিদ
১৯০১-এ জন্ম
১৯৯৪-এ মৃত্যু
স্ট্যানফোর্ড বিশ্ববিদ্যালয়ের শিক্ষক
ক্যালিফোর্নিয়া ইনস্টিটিউট অব টেকনোলজির শিক্ষক
নোবেল শান্তি পুরস্কার বিজয়ী
ন্যাশনাল মেডেল অফ সাইন্স বিজয়ী
উইলার্ড গিবস অ্যাওয়ার্ড বিজয়ী
প্রিস্টলি পদক বিজয়ী
আর্ভিং ল্যাংমিউয়র অ্যাওয়ার্ড বিজয়ী
লিনাস পাউলিং অ্যাওয়ার্ড বিজয়ী
ভ্যানেভার বুশ অ্যাওয়ার্ড বিজয়ী
নোবেল শান্তি পুরস্কার বিজয়ী পুরুষ
লেনিন শান্তি পুরস্কার প্রাপক
জার্মান বংশোদ্ভূত মার্কিন ব্যক্তি
২০শ শতাব্দীর নাস্তিক
ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
মার্কিন নোবেল বিজয়ী
মার্কিন যুদ্ধ-বিরোধী কর্মী
মার্কিন পারমাণবিক অস্ত্র বিরোধী কর্মী
মার্কিন নাস্তিক
মার্কিন শান্তিবাদী
মার্কিন ভৌত রসায়নবিদ
ক্যালিফোর্নিয়ায় ক্যান্সারে মৃত্যু
আমেরিকান ফিজিক্যাল সোসাইটির বিশিষ্ট সভ্য
রয়েল সোসাইটি অব এডিনবার্গের সভ্য
রয়েল সোসাইটির বিদেশি সদস্য
রুশ বিজ্ঞান অ্যাকাডেমির বিদেশী সদস্য
ফুলব্রাইট বৃত্তিধারী
বংশাণুবিজ্ঞানের ইতিহাস
অজৈব রসায়নবিদ
মার্কিন ফিলোসফিক্যাল সোসাইটির সদস্য
ফরাসি বিজ্ঞান একাডেমির সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
তাত্ত্বিক রসায়নবিদ
টাইম সাময়িকীর বর্ষসেরা ব্যক্তি